|  |
| --- |
| PATVIRTINTA Ignalinos ,,Šaltinėlio“ mokyklos direktoriaus 2025 m. rugpjūčio 29 d. įsakymu Nr. V- 35  |

**IGNALINOS ,,ŠALTINĖLIO“ MOKYKLA**

**2025–2026 MOKSLO METŲ**

**UGDYMO PLANAS**

**I SKYRIUS**

**BENDROSIOS NUOSTATOS**

1. 2025 – 2026 mokslo metų Ignalinos ,,Šaltinėlio“ mokyklos (toliau – ,,Šaltinėlio“ mokykla) – ugdymo planas (toliau – Ugdymo planas) sudarytas vadovaujantis 2025–2026 ir 2026–2027 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2025 m. gegužės mėn. 21 d. įsakymu Nr. V-559 „Dėl 2025–2026 ir 2026–2027 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ (toliau – BUP) ir Ignalinos rajono savivaldybės administracijos Švietimo ir kultūros skyriaus 2025 m. birželio 2 d. rašte Nr. SV3-70 „Dėl ugdymo organizavimo 2025-2026 mokslo metais“ pateiktas rekomendacijas.

2. Ugdymo planas reglamentuoja mokinių ugdymo organizavimą pagal Priešmokyklinio ugdymo bendrąją programą, pradinio ugdymo individualizuotą programą, pagrindinio ugdymo individualizuotą programą.

3. ,,Šaltinėlio“ mokykla, rengdama Ugdymo planą, atsižvelgia į mokinių specialiuosius ugdymosi poreikius ir numato šių poreikių tenkinimo tvarką: priima sprendimus dėl specialiųjų ugdymosi poreikių turinčių mokinių mokymosi krūvio (planuoja privalomas pamokas, bei specialiosios pagalbos teikimo pamokas).

4. ,,Šaltinėlio“ mokyklos ugdymo plano projektą mokyklos direktorius ar jo įgaliotas asmuo derina su mokyklos taryba ir su Ignalinos rajono savivaldybės meru.

5. ,,Šaltinėlio“ mokyklos ugdymo planą tvirtina mokyklos direktorius iki 2025 m. rugsėjo 1 d.

6. Ugdymo plane vartojamos sąvokos atitinka Lietuvos Respublikos švietimo įstatymeir kituose švietimą reglamentuojančiuose teisės aktuose vartojamas sąvokas.

**II SKYRIUS**

**UGDYMO PROGRAMŲ VYKDYMO BENDROSIOS NUOSTATOS**

**PIRMASIS SKIRSNIS**

 **UGDYMO ORGANIZAVIMAS**

7. Ugdymo organizavimas 2025–2026 mokslo metais:

7.1. Ugdymo procesas pradedamas 2025 m. rugsėjo 1 d., baigiamas atitinkamai:

|  |  |  |
| --- | --- | --- |
| Klasė  | Ugdymo proceso pabaiga | Ugdymo proceso trukmė  |
| Priešmokyklinės gr. | 2026 m. rugpjūčio 31 d. |  |
| 1 kl., 4 kl. | 2026 m. birželio 5 d.  | 175 ugdymo dienos |
| 10 kl. | 2065 m. birželio 12 d. | 180 ugdymo dienos |

7.2. ,,Šaltinėlio“ mokykla dirba penkias dienas per savaitę.

7.3. Ugdymo procesas mokyklos tarybos sprendimu skirstomas pusmečiais (2025-07-15 protokoliniu nutarimu (protokolas Nr. VD- 6 ):

pirmas pusmetis: 1 kl., 4 kl.,10 kl., mokiniams nuo 2025 m. rugsėjo 1 d. iki 2026 m. sausio 16 d.

antras pusmetis: 1 kl., 4 kl. mokiniams nuo 2026 m. sausio 17 iki 2026 m. birželio 5 d.,

10 kl. mokiniams nuo 2026 m. sausio 17 d. iki 2025 m. birželio 12 d.

7.4. Mokinių atostogos numatomos:

|  |  |  |  |
| --- | --- | --- | --- |
|  |  | Prasideda  | Baigiasi  |
| **Rudens atostogos:** | Priešmokyklinių gr. vaikams, 1 kl., 4 kl., 10 kl., mokiniams | 2025-11-03 | 2025-11-09 |
| **Žiemos (Kalėdų) atostogos:** | Priešmokyklinių gr. vaikams, 1 kl., 4 kl., 10 kl., mokiniams | 2025-12-24 | 2026-01-04 |
| **Žiemos atostogos:** | Priešmokyklinių gr. vaikams, 1 kl., 4 kl., 10 kl., mokiniams | 2026-02-16 | 2026-02-22 |
| **Pavasario (Velykų) atostogos:** | Priešmokyklinių gr. vaikams, 1 kl., 4 kl., 10 kl., mokiniams | 2026-04-06 | 2026-04-12 |
| **Vasaros atostogos:** | 1 kl., 4 kl. mokiniams, | 2026-06-06 | 2026-08-31 |
| 10 kl. mokiniams | 2026-06-13 | 2026-08-31 |

7.5. Mokykla gali organizuoti 1 kl., 4 kl.,10 kl. mokiniams užimtumą ir per mokinių atostogas, išskyrus vasaros atostogas. Priešmokyklinių grupių vaikams pagal poreikį organizuojamas ugdymo procesas per mokinių atostogas.

**ANTRASIS SKIRSNIS**

**MOKINIŲ, BESIMOKANČIŲ PAGAL PRADINIO UGDYMO INDIVIDUALIZUOTĄ PROGRAMĄ, PAGRINDINIO UGDYMO INDIVIDUALIZUOTĄ PROGRAMĄ UGDYMO ORGANIZAVIMAS**

8. Specialiųjų ugdymosi poreikių turintiems mokiniams ugdyti dalykų programą pritaiko (rengia individualų ugdymo planą) mokytojas, atsižvelgdamas į mokinių ugdymosi poreikius, sveikatą, mokyklos vaiko gerovės komisijos, pedagoginių psichologinių tarnybų rekomendacijas.

9. Organizuodama specialiųjų ugdymosi poreikių turinčių mokinių ugdymą, ,,Šaltinėlio“ mokykla atsižvelgia į:

9.1.mokinio intelektines galias (sutrikimo lygį);

9.2. mokymosi formą;

9.3. mokymo organizavimo būdą ir klasės paskirtį;

9.4. turimas mokymo lėšas;

9.5. ugdymo/si aplinką.

10. Mokiniams, turintiems žymų ir labai žymų intelekto sutrikimą, ugdomiems pagal pradinio ugdymo individualizuotą programą, veiklos planuojamos lentelėje nurodytam pamokų (veiklų) skaičiui:

|  |  |  |
| --- | --- | --- |
|  Klasė Veiklos sritys  | 1 kl. | 4 kl. |
| Dorinis ugdymas (etika) | 35 (1) | 35 (1) |
| Komunikacinė veikla | 140 (4) | 140 (4) |
| Pažintinė veikla | 105 (3) | 105 (3) |
| Orientacinė veikla | 105 (3) | 105 (3) |
| Meninė veikla | 105 (3) | 105 (3) |
| Fizinis ugdymas | 105 (3) | 105 (3) |
| Gyvenimo įgūdžiai\* | \* | \* |
| Pamokos mokinių ugdymo poreikiams tenkinti | **105** (1 komunikacinei, 1 pažintinei, 1 fizinei veikloms) | **105** (1 komunikacinei, 1 pažintinei, 1 fizinei veikloms) |
| **Privalomas pamokų skaičius mokiniui** | **700 (20)** |
| Neformalusis vaikų švietimas | 35 (1) |

\*integruojama į kitus mokomuosius dalykus

10.1. Mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 70 pamokų per metus (ne mažiau kaip 2 pamokos per savaitę).

10.2. Mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1 klasėje gali būti skiriama ne mažiau kaip 35 pamokos per metus (ne mažiau kaip 1 pamoka per savaitę).

11.10 kl. mokiniams, turintiems žymų ir labai žymų intelekto sutrikimą, ugdomiems pagal pagrindinio ugdymo individualizuotą programą, veiklos planuojamos lentelėje nurodytam pamokų (veiklų) skaičiui:

|  |  |
| --- | --- |
|  Klasė Veiklos sritys  | 10 kl. |
| Dorinis ugdymas | 36 (1) |
| Komunikacinė veikla | 108 (4) |
| Pažintinė veikla | 108 (3) |
| Orientacinė veikla | 72 (2) |
| Meninė veikla | 108 (3) |
| Fizinis ugdymas | 72 (2) |
| Gyvenimo įgūdžiai | 72 (2) |
| Pamokos mokinių ugdymo poreikiams tenkinti | **144**1 komunikacinei, 1 pažintinei, 1 fizinei veikloms |
| Pažintinė ir kultūrinė veikla | Integruojama į ugdymo turinį |
| **Minimalus privalomas pamokų skaičius mokiniui** | **720 (20)**  |
| Neformalusis vaikų švietimas | 36 (1) |

11.1. Mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 74 pamokų per metus (ne mažiau kaip 2 pamokos per savaitę).

11.2. Mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms skiriama ne mažiau kaip 37 pamokos per metus (ne mažiau kaip 1 pamoka per savaitę).

**TREČIASIS SKIRSNIS**

**SPECIALIŲJŲ UGDYMOSI POREIKIŲ TURINČIŲ MOKINIŲ PAŽANGOS IR PASIEKIMŲ VERTINIMAS**

14.Mokinių pažangos ir pasiekimų vertinimas grindžiamas individualios pažangos principu, nevertinant pažymiais.

15. Mokinių ugdymosi pasiekimus ir ugdymosi sunkumus mokytojas reguliariai aptaria su tėvais.

16. Ugdymosi motyvacijos palaikymui ir stiprinimui naudojami originalūs ir žaismingi vertinimo – skatinimo simboliai.

17. Apibendrinamasis mokinių ugdymo(si) rezultatų vertinimas atliekamas per 5 darbo dienas iki ugdymo proceso pabaigos pildant pasiekimų įvertinimo formą (formai pritarta mokyklos vaiko gerovės komisijoje).

18. Mokinių pažangai ir pasiekimams fiksuoti naudojami:

18.1. Pradinio ugdymo dienynas, forma patvirtinta Lietuvos Respublikos švietimo, mokslo ir sporto ministro 2025 m. gegužės 5 d. Nr. V-545. Atitinkamose dienyno skiltyse pusmečio pabaigoje įrašoma: „mokinys padarė pažangą pp (padarė pažangą) ar np (nepadarė pažangos)“. Dienynas pritaikomas pradinio ugdymo, pagrindinio ugdymo mokiniams, ugdomiems pagal individualizuotas programas.

18.2. Neformaliojo švietimo dienynas, forma patvirtinta Lietuvos Respublikos švietimo, mokslo ir sporto ministro 2025 m. gegužės 5 d. Nr. V-545.

18.3. Logopedas ugdomąją veiklą fiksuoja logopedo, specialiojo pedagogo, tiflopedagogo, surdopedagogo dienyne, forma patvirtinta Lietuvos Respublikos švietimo ir mokslo ministro 2010 m. gruodžio 8 d. įsakymu Nr. V-2261.

18.4. Specialusis pedagogas ugdomąją veiklą fiksuoja logopedo, specialiojo pedagogo, tiflopedagogo, surdopedagogo dienyne, forma patvirtinta Lietuvos Respublikos švietimo ir mokslo ministro 2010 m. gruodžio 8 d. įsakymu Nr. V -2261.

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS TEIKIMAS**

19. Specialioji pedagoginė pagalba teikiama vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228.

20. Mokiniui, turinčiam didelių ir labai didelių specialiųjų ugdymosi poreikių, dalyvauti ugdyme padeda mokinio padėjėjas.

**PENKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

21. Neformaliojo vaikų švietimo valandos skiriamos lipdymo (molio) būreliui.

22. Neformaliojo ugdymo grupę lanko ne mažiau kaip 4 mokiniai.

23. Dešimt ugdymo proceso dienų skiriama kultūrinei, pažintinei, kūrybinei, sportinei, praktinei, socialinei, prevencinei veiklai. Jų veiklos metu bus vykdomos meninės veiklos, prevencinės programos bendradarbiaujant su Ignalinos rajono švietimo ir sporto paslaugų centru, Ignalinos rajono savivaldybės viešosios bibliotekos Vaikų literatūros skyriumi.

24. Kultūrinei, pažintinei, kūrybinei, sportinei, praktinei, socialinei, prevencinei veikloms skirtas planas:

|  |  |  |
| --- | --- | --- |
| Eil. Nr. | Renginys | Mėnuo |
| 1. | Rugsėjo 1- osios šventė **„Prie kiekvieno mūsų sustoja rugsėjis“** | Rugsėjis |
| 2. | Edukacinė integruota veikla **„Rudens spalvų mozaika“** | Spalis |
| 3. | STEAM veikla **„Tyrinėju, atrandu, kuriu“** | Lapkritis |
| 4. | Neįgaliųjų dienos paminėjimas **„Širdimi matome daugiau“** | Gruodis |
| 5. | Edukacinė integruota diena **,,Žiemos takeliu“** | Sausis  |
| 6. | STEAM veikla **,,Vėjo gaudyklės“** | Vasaris |
| 7. | Edukacinė veikla **„Kepė kepė boba blynus“** | Kovas |
| 8. | Velykinė ir Atvelykio pramoga **„Rid rid rid margi margučiai“** | Balandis |
| 9. | Socialinė pilietinė akcija, skirta žemės dienai paminėti **,,Aš žemės draugas“** | Balandis |
| 10. | STEAM veikla **,,Konstruktorių karalystė. Konstravimo ir statybos žaidimai“** | Gegužė  |
| 11. | Edukacinė integruota veikla **„Vasaros spalvų ir garsų paletė“** | Birželis  |

 \_\_\_\_\_\_\_\_\_\_\_\_\_\_\_

|  |  |
| --- | --- |
| Ignalinos ,,Šaltinėlio“ mokyklos tarybos 2025-07-15protokoliniu nutarimu (protokolas Nr. VD-6) | SUDERINTAIgnalinos rajono savivaldybės merasLaimutis Ragaišis 2025- |

SUDERINTA